Λέσκοβατς

To Λέσκοβατς (σερβικά: Лесковац/Leskovac) είναι πόλη και δήμος που βρίσκεται στη νότια Σερβία με πληθυσμό 123.950 κατοίκους (2022). Είναι το διοικητικό κέντρο της Γιαμπλάνιτσα (Jablanica). Το Λέσκοβατς είναι προσβάσιμο από το Βελιγράδι και τη Βόρεια Μακεδονία μέσω του αυτοκινητόδρομου E75. Κάποτε η δεύτερη μεγαλύτερη πόλη της Σερβίας, σήμερα το Λέσκοβατς πλήττεται από οικονομικά προβλήματα με πολλούς ανθρώπους σε ηλικία εργασίας να μεταναστεύουν έξω από την περιοχή.
Το σύγχρονο Λέσκοβατς έχει γίνει συνώνυμο με τη σερβική γαστρονομική κουλτούρα, ιδιαίτερα στα εθνικά πιάτα pljeskavica και τσεβάπι.

 Δημογραφία 
Η συντριπτική πλειοψηφία του πληθυσμού (92.66% ) είναι Σέρβοι και στο θρήσκευμα Ορθόδοξοι Χριστιανοί (96%). Υπάρχουν επίσης 3% μουσουλμάνοι. Οι υπόλοιποι είναι άθεοι ή ακολουθούν άλλες θρησκείες.
Τον Ιανουάριο του 2007, υπολογίζεται ότι ζούσαν στο Λέσκοβατς περίπου 500 άτομα κινεζικής καταγωγής.European Stability Initiative - ESI


 Εκδηλώσεις 
Roštiljijada


Το Roštiljijada (εβδομάδα μπάρμπεκιου) Biggest Street Food Fest of Serbia. 'Rostiljijada' Grilled Meat Festival in Leskovac, Srbijaείναι ένα φεστιβάλ ψητού κρέατος που διοργανώνεται στην πόλη από το 1989, και πραγματοποιείται κάθε χρόνο στα τέλη Αυγούστου και τις αρχές Σεπτεμβρίου. Κατά τη διάρκεια της εκδήλωσης, η κεντρική λεωφόρος είναι κλειστή για κυκλοφορία για πέντε ημέρες, ενώ κατά μήκος των δρόμων τοποθετούνται πάγκοι τροφίμων. Η εκδήλωση φέρνει επισκέπτες από όλη τη Σερβία καθώς και τουρίστες. Σύμφωνα με τον TOL (Οργανισμός Τουρισμού του Λέσκοβατς) το 2013, πάνω από 700.000 άτομα επισκέφτηκαν την εκδήλωση. Αποτελεί το αυθεντικό, μεγαλύτερο και πιο επισκέψιμο φεστιβάλ μπάρμπεκιου και κρέατος σε αυτό το μέρος της Ευρώπης. Η εκδήλωση συγκεντρώνει πάνω από 300.000 επισκέπτες. Το Φεστιβάλ συνοδεύεται από μια σειρά από πολιτιστικές και ψυχαγωγικές εκδηλώσεις, εκθέσεις, συναυλίες, και θεματικές βραδιές. Επίσης οι διοργανωτές διοργανώνουν διαγωνισμούς, όπως το μεγαλύτερο μπέργκερ, το γνωστό Pljeskavica, διαγωνισμό γρήγορης κατανάλωσης καυτερών πιπεριών (jinchiki), συναυλίες στην κεντρική πλατεία με διάσημους διασκεδαστές, παρουσίαση πολιτιστικών και καλλιτεχνικών σχημάτων από τη Σερβία και το εξωτερικό, προώθηση βιβλίων, επιδείξεις μόδας κτλ.

Διεθνές Καρναβάλι

Το 2009 το Λέσκοβατς έγινε επίσημα διεθνής καρναβαλική πόλη, αποδεκτή από την Ένωση Ευρωπαϊκών Καρναβαλικών Πόλεων, η οποία έχει πάνω από 50 μέλη από την Ευρώπη και την Αμερική. Το Καρναβάλι του Λέσκοβατς πραγματοποιείται την εποχή του φεστιβάλ Roštiljijada. Στο καρναβάλι συμμετέχουν περίπου 1200 άτομα, εκ των οποίων το ένα τρίτο από το εξωτερικό. Η κυβέρνηση της πόλης εξέτασε το διαχωρισμό αυτής της εκδήλωσης το 2010. ως ειδική τουριστική εκδήλωση που θα εισαχθεί ως ειδική προσφορά της πόλης.

Θεατρικός Μαραθώνιος

Ο Θεατρικός Μαραθώνιος λαμβάνει χώρα κάθε χρόνο τον Νοέμβριο και διαρκεί 9 ημέρες. Διοργανώνονται παραστάσεις Εθνικών Θεάτρων από όλη τη Σερβία. Η εκδήλωση λαμβάνει χώρα στο Εθνικό Θέατρο της πόλης.

Διεθνές Φεστιβάλ Κινηματογράφου

Το πρώτο Διεθνές Φεστιβάλ Κινηματογράφου του Λέσκοβατς πραγματοποιήθηκε το 2008. Η ιδέα ξεκίνησε το 1996,  όταν μια ομάδα ενθουσιωδών κινηματογραφόφιλων, με πρόεδρο τον Rade Jovic, οργάνωσε το Φεστιβάλ στο οποίο προβλήθηκαν ταινίες εγχώριας παραγωγής. Σήμερα, πολλά χρόνια αργότερα, το Λέσκοβατς φιλοξενεί ένα Διεθνές πλέον, Φεστιβάλ Κινηματογράφου. Το Φεστιβάλ απονέμει βραβεία σε 3 κατηγορίες:

«Χρυσά φουντούκια» - Καλύτερης Σκηνοθεσίας
"Φουντούκι" - βραβεία κριτικών
"Vox populi" - Βραβείο Κοινού.

Παραπομπές

 Εξωτερικοί σύνδεσμοι 

 η επίσημη δικτυακή πύλη

Κατηγορία:Πόλεις της Σερβίας